
	[bookmark: nev]JÁBORCSIK KRISTÓF
Bűnügyi-igazgatási (gazdaságvédelem)
BA, 3. félév
Nemzeti Közszolgálati Egyetem
Rendészettudományi Kar
	






Témavezető:
	Dr. habil. Balla Zoltán Ph.D
egyeremi docens, NKE RTK




Az önkormányzati rendőrség a magyar közigazgatásban

A tanulmány célja, a municipális rendészeti alternatíva átfogó bemutatása, államtörténeti vonatkozásokkal, jogi aspektusú vizsgálattal, és gyakorlatban - hazánkban és külföldön- megvalósuló példákkal.
 
A tanulmány, - a jogforrási hierarchia szignifikáns részét érintő, közelmúltbeli változások alapján- a hatályos joganyagra épül és olyan alapvető alkotmányos értékeket és jogelméleti téziseket érint, melyek közül a legitim fizikai erőszak kérdése, a biztonsághoz való alkotmányos jog érvényesülése, vagy a büntető joghatóság megosztásának következményei alapjaiban orientálják a vizsgált kérdéskört.
 
A rendészeti-hatósági jogosultság és a rendfenntartás jogának megosztása számos közigazgatási jogi vonatkozást generál, így a rendészet alapfogalmain túl, a centralizált és decentralizált működés rendészeti vetületei is feldolgozásra kerülnek. Privilegizált szerepet kap a rendészeti jogosultság hatályos joganyag tükrében végzett elemzése, mely értelmezési keretként szolgál a vizsgálat során. A rendőrségre, a helyi önkormányzatokra, és az egyes rendészeti tevékenységet végző személyekre vonatkozó joganyag tételes áttekintése megalapozza a tárgykört érintő legalapvetőbb kérdéseket: így értékelésre kerül a polgármester közbiztonság fenntartásában betöltött funkcióját,és a kényszerítőeszközök használatának jogosultsága is.
 
A történeti áttekintés az önkormányzatiság és a rendészet fejlődésének kölcsönösségére épül, korszakonként vizsgálja a két elem közti koherenciát. A vizsgálat kitér a nemesi, és polgári közigazgatás illetve az ezekhez kapcsolódó rendvédelmi berendezkedések jellemzésére is. Az áttekintés a rendőrség államosításával zárul, mely felvázolja azt, hogy az egykori önkormányzati funkcióként megjelenő rendfenntartás hogyan vált állami monopóliummá.
 
A tanulmány törekszik a decentralizált, önkormányzati rendészeti alternatíva felett ítéletet mondó laikus közvélemény álláspontja és a konkrét tárgykörben megjelent, valamennyi kiemelkedő, tudományos igényességű publikáció vélekedése közötti egyensúly megteremtésére, a tárgyi jogi normák és a gyakorlati példák segítségével. Két külföldi és két hazai alternatívát vonultat fel, ezzel igazolva a decentralizált modell objektív társadalmi szükségszerűségét, az önkormányzati rendőrség további térnyerésének igényét.
 
A dolgozat a témakör legjellemzőbb nézőpontjait összegyűjtve nyújt betekintést az önkormányzat és a rendészet viszonyába: a rendvédelmi hagyományok, a tárgykört meghatározó elemi jogszabályok és napjaink uralkodó kormányzati elképzelései alapján.



